Ucrainenii anunță că sunt pe cale să „anihileze” 400 de ruși prinși în încercuire în regiunea Harkov
În jur de 400 de militari ruși au fost prinși în încercuire de trupele ucrainene în zona localității Vovceansk, regiunea Harkov, și sunt pe cale de a fi „anihilați”, anunță canale media pro-ucrainene. Zeci de militari ruși au început deja să se predea trupelor Kievului. Situația în această regiune a frontului e momentan confuză, iar informațiile despre încercuirea trupelor ruse nu au fost încă oficial confirmate de ministerul ucrainean al Apărării ori de partea rusă. Localitatea Vovceansk reprezintă un obiectiv principal al ofensivei ruse declanșate luna trecută în regiunea Harkov.